Ateneu L'Harmonia

Juguem en Harmonia: Joc lliure
2016-12-14 16:30 - 18:30 (Europe/Andorra) | Catalunya
Vine en família a jugar a L’Harmonia. A la planta baixa trobareu diferents caixes de jocs ordenats per tipologies.
Juguem en Harmonia és un espai de joc lliure liderat per veïns i veïnes. Adults i infants estan convidats a participar-hi i a gaudir-ne, així com a prendre’n part activa i a corresponsabilitzar-se del seu funcionament.
Organitza: Juguem en Harmonia

DAU Barcelona, festival del joc
2016-12-17 - 2016-12-19
Dau Barcelona arriba a la cinquena edició com una gran festa de participació i de creativitat al voltant del joc. L’entrada és lliure i s’adreça a un públic ampli. S’hi ofereixen jocs de tot tipus i per a totes les edats.
Els jocs són l’única activitat de creació en què el receptor final n’és sempre el protagonista absolut. Un joc és una creació que experimenten, literalment, les persones que hi participen. A més, un joc és un fenomen de relació i de cohesió social de primer ordre. Per això, Dau Barcelona és un festival que s’adreça a les famílies i a la comunitat de jugadors avesats, als qual oferim l’ampli ventall de jocs que hi ha ara mateix a l’abast. Al festival, els editors de jocs de taula presents al mercat i un bon nombre d’entitats de tota classe de jocs proposaran i ensenyaran jocs a grans i a petits. A partir de cinc anys tothom trobarà el seu espai de joc a Dau Barcelona.
Els jocs, a més d’una activitat cultural i social, són també creació, de manera que Dau Barcelona posa l’accent en els autors de jocs. Per això, com cada any, convidem autors amb un merescut prestigi internacional. Per això establim una íntima relació amb Ludo, l’associació de creadors de jocs d’Espanya. Per això organitzem els Premis Dau Barcelona. Per això fem un concurs de protojocs amb Verkami.
A l’Ateneu tindrem futbol botons, shogi, protojocs, room escape, botifarra, rol i molts altres jocs. Per a més informació consulteu el programa del Festival.
El festival està organitzat per l’Institut de Cultura de Barcelona, amb el comissariat d’Oriol Comas.

Juguem en Harmonia: Biblioteca
2016-12-21 17:00 - 18:30
Aquesta sessió està dedicada a la lectura de llibres i contes i compta amb la col·laboració de la Biblioteca veïna Ignasi Iglesias – Can Fabra.
Juguem en Harmonia és un espai de joc lliure liderat per veïns i veïnes. Adults i infants estan convidats a participar-hi i a gaudir-ne, així com a prendre’n part activa i a corresponsabilitzar-se del seu funcionament.
Organitza: Juguem en Harmonia
